CELEX: 62007CN0565
Language: bg
Date: 2007-12-31 00:00:00
Title: Дело C-565/07 Р: Жалба, подадена на 31 декември 2007 г. от AMS Advanced Medical Services GmbH срещу Решението на Първоинстанционния съд (пети състав) постановено на 18 октомври 2007 г. по дело AMS Advanced Medical Services GmbH/Служба за хармонизация във вътрешния пазар (марки и дизайни) (ОХВП), T-425/03

8.3.2008   
            
            
               BG
            
            
               Официален вестник на Европейския съюз
            
            
               C 64/23
            
         Жалба, подадена на 31 декември 2007 г. от AMS Advanced Medical Services GmbH срещу Решението на Първоинстанционния съд (пети състав) постановено на 18 октомври 2007 г. по дело AMS Advanced Medical Services GmbH/Служба за хармонизация във вътрешния пазар (марки и дизайни) (ОХВП), T-425/03
   (Дело C-565/07 Р)
   (2008/C 64/34)
   Език на производството: немски
   Страни
   
      Жалбоподател: AMS Advanced Medical Services GmbH (представител: S. Schäffler, Rechtsanwältin)
   
      Други страни в производството: Служба за хармонизация във вътрешния пазар (марки и дизайни), American Medical Systems, Inc.
   Искания на жалбоподателя
   
               —
            
            
               да се отмени решението на Първоинстанционния съд от 18 октомври 2007 г.,
            
         
               —
            
            
               да се осъди ответникът, ответник и по жалбата да заплати съдебните разноски, както за първата инстанция, така и за производството по обжалването.
            
         Правни основания и основни доводи
   Жалбата се основава на нарушение на общностното право от Първоинстанционния съд. Първоинстанционният съд не уважил направеното от жалбоподателя едва пред апелативния състав искане противната страна да докаже използването на неговата марка. По този начин Първоинстанционният съд не признал принципа на функционален континюитет между отделите в Службата за хармонизация във вътрешния пазар и нарушил член 43, параграфи 2 и 3, както и член 74 от Регламент № 40/94.
   Според принципа на функционален континюитет между отделите на СХВП именно апелативният състав е трябвало да обоснове решението си на всички направени от жалбоподателя искания, както пред отдела по споровете, така и в хода на производството пред апелативния състав.